Anexa 07: UMFST-REG-72-F04-Ed.03?

\*Se folosește exclusiv pentru specializările medico-farmaceutice

\*\*Aprobat și reglementat prin Ordinul M.S.P. 140/2007

**CONTRACT DE COLABORARE  
pentru desfăşurarea activităţilor de învăţământ medico-farmaceutic,  
 universitar şi postuniversitar în spitale  
 Nr. ........ ............ din ..................................**

**I. Părţile contractante :**

\_\_\_\_\_\_\_\_\_\_\_\_\_\_\_\_\_\_**,** cu sediul în \_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_, nr.\_\_\_, judeţul \_\_\_\_\_\_\_\_, telefon/fax \_\_\_\_\_\_\_\_\_\_\_\_\_\_, în calitate de furnizor de servicii de formare clinică a studenţilor, rezidenţilor, doctoranzilor, masteranzilor şi a altor categorii de specialişti, reprezentat prin \_\_\_\_\_\_\_\_\_\_\_\_

şi

**Universitatea de Medicină, Farmacie, Științe și Tehnologie ”George Emil Palade” din Târgu Mureş**, cu sediul în Tîrgu Mureş, str. Gheorghe Marinescu, nr. 38, judeţul Mureş, telefon 0265-213127, fax 0265-210407 în calitate de beneficiar de servicii de formare clinică a studenţilor, rezidenţilor, doctoranzilor, masteranzilor şi a altor categorii de specialişti, reprezentată prin **Rector ………………………………..**

au convenit încheierea prezentului contract de colaborare în conformitate cu prevederile Legii nr.95/2006 privind reforma în domeniul sănătății și ale Ordinului Ministerului Sănătății nr.140/2007 pentru aprobarea Metodologiei în baza căreia se realizează colaborarea între spitale și instituțiile de învățământ superior medical, respectiv unitățile de învățământ medical.

**II.** **Obiectul contractului**

**Art. 1.** - **(1)** Obiectul prezentului contract îl constituie colaborarea dintre cele două părți semnatare în vederea desfășurării activității de învățământ medical pentru cursanții Universității de Medicină, Farmacie, Științe și Tehnologie ”George Emil Palade” din Târgu Mureș, conform orarului stabilit, constând în cursuri și stagii de practică în secțiile clinice și sălile de curs aferente; furnizarea de către spital a serviciilor de instruire şi formare clinică de natură să asigure toate condiţiile necesare în vederea formării profesionale practice complete şi corecte a cursanţilor, indiferent de nivelul lor de pregătire, sub coordonarea şi îndrumarea, Spitalul………………… a instruirii clinice a cursanţilor menţionaţi în anexa nr. 2 la prezentul contract, care face parte integrantă din acesta.

**(2)** Programul de instruire clinică este prevăzut în anexa nr.5 la prezentul contract, care face parte integrantă din acesta.

**III.** **Durata contractului**

**Art. 2.** - Prezentul contract se încheie pentru anul de studiu 2019/2020 şi este valabil de la data încheierii lui şi până la data încetării anului universitar pentru care a fost încheiat.

**Art. 3.** - La expirarea duratei prezentului contract, contractul poate fi prelungit prin perfectarea unui act aditional in acest sens.

**IV.** **Obligaţiile părţilor**

***A.******Obligaţiile beneficiarului***

**Art. 4.** - Universitatea de Medicină, Farmacie, Științe și Tehnologie ”George Emil Palade” dinTârgu Mureș, în

calitate de beneficiar, are următoarele obligaţii:

**a)** să pună la dispoziţia Spitalului…………………, ca anexă la contract (anexa nr. 1), graficul anual al stagiilor practice în respectiva unitate sanitară, pe specialităţi, pe secţii, grupe şi ani de studii, respectând curriculumul şcolar în vigoare (număr de ore şi conţinuturi);

**b)** să pună la dispoziţia Spitalului……………., ca anexă la contract (anexa nr. 2), tabelele nominale cuprinzând cursanţii care efectuează stagiul clinic, pentru fiecare semestru al anului şcolar 2017-2018;

**c)** să pună la dispoziţia spitalului tabelul nominal (anexa nr.3) cuprinzând numele şi prenumele cadrelor didactice responsabile cu pregătirea practică pentru fiecare an, grupă, respectiv a coordonatorilor din instituţiile de învăţământ superior medical, după caz;

**d)** să aducă la cunoştinţa Spitalului ………………………….. programa analitică /curriculumul şcolar privind instruirea practică a cursanţilor pentru anul de studiu în curs;

**e)** să pună la dispoziţia spitalului tabelul nominal (anexa nr. 4) cuprinzând numele şi prenumele responsabililor de practică din unitatea sanitară;

**f)** să stabilească graficul de desfăşurare a instruirii clinice (anexa nr.5), cu acordul Spitalului …………………..;

**g)** să respecte programul de desfăşurare a instruirii clinice, stabilit de comun acord cu spitalul, care este anexă (anexa nr.5) la contract;

**h)** să asigure respectarea de către cursanţi a Regulamentului de ordine interioară al Spitalului ……………………….pe perioada cât se află în unitate şi să răspundă pentru eventualele pagube pe care cursanţii le-ar putea crea spitalului (anexa nr. 6);

**i)** să facă dovada deţinerii unor poliţe de asigurare pentru răspundere civilă medicală valabile, încheiate pentru toţi cursanţii, în condiţiile legii, şi să le anexeze, în copie, la prezentul contract;

**j)** să facă dovada deţinerii certificatului de membru al Colegiului Medicilor din România, Colegiului Medicilor Dentişti din România sau Colegiului Farmaciştilor din România, după caz, avizat anual, pentru toţi cursanţii (medici, medici dentişti sau farmacişti).

***B.******Obligaţiile furnizorului***

**Art. 5.** – Spitalul ………………………………, în calitate de furnizor de servicii de instruire clinică a cursanţilor, are următoarele obligaţii:

**a)** să stabilească, împreună cu UMFST G.E. Palade din Târgu Mureş, modalităţile şi factorii care contribuie la asigurarea calităţii instruirii clinice a cursanţilor;

**b)** să desemneze persoana care va coordona instruirea clinică a cursanţilor în spital, conform graficului de desfăşurare stabilit în condiţiile art. 4 lit.e);

**c)** să asigure baza materială necesară instruirii practice a cursanţilor, conform programei analitice/curriculumului şcolar, fără plată, conform înţelegerii părţilor prezentului contract;

**d)** să aducă la cunoştinţă UMFST G.E. Palade din Târgu Mureş eventualele abateri ale cursanţilor constatate pe parcursul efectuării instruirii clinice în spital.

**V.** **Modalităţi de plată**

**Art. 6.** - Prin acordul părţilor, s-a convenit ca Spitalul ……………………………… să asigure instruirea practică a cursanţilor Universității de Medicină, Farmacie, Științe și Tehnologie ”George Emil Palade” din Târgu Mureș fără încasarea de sume băneşti.

**VI.** **Calitatea serviciilor**

**Art. 7.** - Activităţile de învăţământ vor fi astfel organizate încât să consolideze calitatea actului medical, cu respectarea drepturilor pacienţilor, a eticii şi deontologiei medicale.

**Art. 8.** - Spitalul …………………………. răspunde, în condiţiile legii, pentru calitatea actului medical, pentru respectarea condiţiilor de cazare, igienă, alimentaţie şi de prevenire a infecţiilor nozocomiale, precum şi pentru acoperirea prejudiciilor cauzate pacienţilor.

**Art. 9.** - Serviciile furnizate în baza prezentului contract trebuie să respecte criteriile de calitate elaborate de organismele abilitate de lege.

**VII.Răspunderea contractuală**

**Art. 10.** - Pentru neîndeplinirea sau îndeplinirea necorespunzătoare a obligaţiilor contractuale, partea în culpă datorează celeilalte părţi daune-interese.

**VIII.** **Forța majoră**

**Art. 11.** - **(1)** Orice împrejurare independentă de voinţa părţilor, intervenită după data semnării contractului şi care împiedică executarea acestuia, este considerată forţă majoră şi exonerează de răspundere partea care o invocă. Sunt considerate forţă majoră, în sensul acestei clauze, împrejurări ca: război, revoluţie, cutremur, marile inundaţii, embargo.

**(2)** Partea care invocă forţa majoră trebuie să anunţe cealaltă parte în termen de 5 zile de la data apariţiei respectivului caz de forţă majoră şi, de asemenea, de la încetarea acestui caz. Dacă nu procedează la anunţarea în termenele prevăzute mai sus a începerii şi încetării cazului de forţă majoră, partea care îl invocă suportă toate daunele provocate celeilalte părţi prin neanunţarea în termen.

**(3)** Cauza de forţă majoră antrenează suspendarea executării obligaţiilor contractuale pentru o perioadă de maximum 6 luni de la producerea acesteia. După expirarea acestui termen, oricare dintre părţi poate denunţa contractul.

**IX. Rezilierea şi încetarea contractului**

**Art. 12.** - **(1)** Prezentul contract încetează la expirarea termenului pentru care a fost încheiat. Lipsa notificarii uneia dintre parti cu cel puțin 15 zile înainte de data încetării acestuia determina prelungirea automată a valabilitatii acestuia pentru perioade succesive de câte 1 an.

**(2)** Contractul mai poate înceta prin acordul părţilor sau la iniţiativa temeinic motivată a uneia dintre părţi, cu notificarea celeilalte părţi în termen de 15 zile calendaristice înainte de data de la care se doreşte încetarea contractului.

**Art. 13.** - Prezentul contract se poate rezilia, la solicitarea oricăreia dintre părţile contractante, în condiţiile nerespectării clauzelor contractuale.

**X.** **Corespondenţa**

**Art. 14.** - **(1)** Corespondenţa legată de derularea prezentului contract se efectuează în scris, prin scrisori recomandate cu confirmare de primire, prin fax sau direct la sediul părţilor.

**(2)** Fiecare parte contractantă este obligată ca în termen de 3 zile lucrătoare din momentul în care intervin modificări ale datelor ce figurează în prezentul contract să notifice celeilalte părţi contractante schimbarea survenită.

**XI.** **Modificarea contractului**

**Art. 15.** - În condiţiile apariţiei unor noi acte normative în materie, care intră în vigoare pe durata derulării prezentului contract, clauzele contrare se vor modifica şi se vor completa în mod corespunzător.

**Art. 16.** - Dacă o clauză a prezentului contract ar fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă să fie înlocuită printr-o altă clauză care să corespundă cât mai mult cu putinţă spiritului contractului.

**Art. 17.** - Prezentul contract se poate modifica prin negociere şi acord bilateral, la iniţiativa oricărei părţi contractante, sub rezerva notificării scrise a intenţiei de modificare şi a propunerilor de modificare cu cel puţin 15 zile calendaristice înaintea datei de la care se doreşte modificarea.

**(2)** Modificarea se face printr-un act adiţional semnat de ambele părţi şi este anexă la prezentul contract.

**XII.** **Soluţionarea litigiilor**

**Art. 18.** - **(1)** Litigiile născute în legătură cu încheierea, executarea, modificarea şi încetarea ori alte pretenţii decurgând din prezentul contract vor fi supuse unei proceduri prealabile de soluţionare pe cale amiabilă.

1. Litigiile nesoluţionate conform alin.(1) se soluţionează de către instanţele judecătoreşti competente.

**XIII. Alte clauze**

**Art. 19.** - Obligația de a respecta legislația în domeniul eticii cercetării și a preluării și prelucrării informațiilor din cadrul Spitalului ………………………….. referitoare la pacienți și activitatea secției, fără a externaliza informații.

**Art. 20.** - Obligația de a respecta prevederile legale referitoare la protecția persoanelor cu privire la prelucrarea datelor cu caracter personal și libera circulație a acestor date.

**Art. 21.** - Obligația de a respecta legislația în vigoare și regulamentul intern privind comunicarea unităților sanitare cu mass-media.

**Art. 22.** - Obligația de a respecta normele de conduită în relația pacient-medic-cursant, a normelor de comportament, a disciplinei din unitate.

Prezentul contract a fost încheiat în două exemplare originale, câte unul pentru fiecare parte contractantă.

|  |  |
| --- | --- |
| **Spitalul ……………..** | **Universitatea de Medicină, Farmacie, Științe și Tehnologie G.E.Palade din Târgu Mureş** |
| **Manager** | **Rector** |
| ………………………………………. | ………………………………………. |
| **Director medical,** | **Decan Facultatea de …………** |
| ……………………………….. | ……………………………….. |
| **Director financiar-contabil** | **Contabil Șef** |
| …………………………………………… | …………………………………………… |
| **Consilier juridic** | **Consilier juridic** |
| **......................................** | …………………………………….. |